De Rockband Queen is 1970 in Großbritannien grind worn. Vo Ofang o dabei warn da Freddie Mercury, da Brian May und da Roger Taylor. Kurz drauf is no da John Deacon dazuakemma. Iaba zwanzg Joar, bis zum Dod vom Freddie Mercury hod se an dera Bsetzung nix gändert. Vo 1974 weg warns durchgangig erfolgreich. Se hom iaba 150 Milliona Tonträger vakaft und han so oane vo de erfolgreichstn Bands iabahapt. A homs iaba 700 Auftritte ghobt.